CELEX: 32003D0728
Language: hu
Date: 2003-10-03 00:00:00
Title: A Bizottság határozata (2003. október 3.) az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, a fémvázas épületszerkezeti rendszerekre, a betonvázas épületszerkezeti rendszerekre, az előre gyártott épületelemekre, a hűtőkamra-rendszerekre és a kőomlás elleni védelemre szolgáló rendszerekre vonatkozó igazolási eljárásáról (az értesítés a C(2003) 3452. számú dokumentummal történt)EGT vonatkozású szöveg.

Fontos jogi nyilatkozat

|

32003D0728

Hivatalos Lap L 262 , 14/10/2003 o. 0034 - 0036

		A Bizottság határozata(2003. október 3.)az építési termékek megfelelőségének a 89/106/EGK tanácsi irányelv 20. cikke (2) bekezdése szerinti, a fémvázas épületszerkezeti rendszerekre, a betonvázas épületszerkezeti rendszerekre, az előre gyártott épületelemekre, a hűtőkamra-rendszerekre és a kőomlás elleni védelemre szolgáló rendszerekre vonatkozó igazolási eljárásáról(az értesítés a C(2003) 3452. számú dokumentummal történt)(EGT vonatkozású szöveg)(2003/728/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a 93/68/EGK [1] irányelvvel módosított, az építési termékekre vonatkozó tagállami törvényi, rendeleti és közigazgatási rendelkezések közelítéséről szóló, 1988. december 21-i 89/106/EGK tanácsi irányelvre [2], és különösen annak 13. cikke (4) bekezdésére,mivel:(1) A Bizottságnak egy termék megfelelősége igazolását tekintve a 89/106/EGK irányelv 13. cikkének (3) bekezdése szerinti két eljárás közül azt kell választania, amelyiknek a legkisebb a költségigénye és emellett megfelel a biztonsági követelményeknek is. Ez azt jelenti, hogy egy adott termék vagy termékcsalád tekintetében el kell dönteni azt, hogy a gyártó felelősségi körébe tartozó üzemi gyártásellenőrzési rendszer szükséges és elégséges feltétele-e a megfelelőség igazolásának, vagy pedig a 13. cikk (4) bekezdésében említett kritériumok teljesítésével összefüggő okoknál fogva szükségessé válik egy elismert tanúsító szerv bevonása.(2) A 13. cikk (4) bekezdése előírja, hogy az így meghatározott eljárást meg kell jelölni a megbízásokban és a műszaki előírásokban. Ezért kívánatos a termékek vagy termékcsaládok a megbízásokban és a műszaki előírásokban használt fogalmának a meghatározása.(3) A 13. cikk (3) bekezdésében meghatározott két eljárás részletes leírása a 89/106/EGK irányelv III. mellékletében megtalálható; mivel ezért minden egyes termék vagy termékcsalád tekintetében szükséges azon módszereknek a III. mellékletre való hivatkozás mellett történő egyértelmű előírása, amelyekkel a két eljárást meg kell valósítani, tekintve, hogy a III. melléklet bizonyos rendszereket előnyben részesít.(4) A 13. cikk (3) bekezdésének a) pontjában meghatározott eljárás megfelel a III. melléklet 2. szakaszának ii. pontjában leírt első (folyamatos felügyelet nélküli) lehetőségben, valamint a második és harmadik lehetőségekben meghatározott rendszereknek. A 13. cikk (3) bekezdésének b) pontjában leírt eljárás megfelel a III. melléklet 2. szakaszának i. pontjában és a III. melléklet 2. szakaszának ii. pontjában leírt első lehetőségben (folyamatos felügyelettel) meghatározott rendszereknek.(5) Az e határozatban foglalt intézkedések összhangban állnak az építésügyi állandó bizottság véleményével,ELFOGADTA EZT A HATÁROZATOT:1. cikkAz I. mellékletben megjelölt termékek és termékcsaládok megfelelőségét a gyártó által működtetett üzemi gyártásellenőrzési rendszeren túlmenően egy olyan eljárással kell igazolni, amelyben egy elismert tanúsító szerv részt vesz a gyártásellenőrzés vagy maga a termék értékelésében és felügyeletében.2. cikkA II. mellékletben meghatározott megfelelőségi igazolási eljárást az európai műszaki engedélyekre vonatkozó iránymutatások kidolgozására vonatkozó megbízásokban meg kell jelölni.3. cikkEnnek a határozatnak a tagállamok a címzettjei.Kelt Brüsszelben, 2003. október 3-án.a Bizottság részérőlErkki Liikanena Bizottság tagja[1] HL L 40., 1989.2.11, 12. o.[2] HL L 220., 1993.8.30, 1. o.--------------------------------------------------I. MELLÉKLET1. Fémvázas épületszerkezeti rendszerek:E határozat hatálya alá olyan épületként forgalmazott, iparilag előállított rendszerek tartoznak, amelyek sorozatgyártásra szánt, előre megtervezett és előre gyártott alkotóelemekből állnak. Csak azok a rendszerek tartoznak e határozat hatálya alá, amelyekre vonatkozóan teljesülnek az alábbiakban meghatározott minimumkövetelmények. Azok a rendszerrészek, amelyekre vonatkozóan ezek a minimumkövetelmények nem teljesülnek, kívül esnek e határozat hatályán. A minimumkövetelményeket a következő elemek összessége teszi ki: az épület szerkezeti elemei, az épület kapcsolódása az alépítményhez, valamint a külső burkolat legfontosabb alkotórészeinek, így a hőszigetelésnek, a fedésnek, a tetőburkolatnak, a belső burkolatoknak, az ablakoknak és a külső nyílászáróknak a műszaki előírása, amennyiben ezek szükségesek az épületre vonatkozó alapvető követelmények teljesítéséhez.Bár néhány alkotóelem készülhet különböző üzemekben, e határozat csak a szállításra kész, teljes termékegyüttest, és nem a különböző alkotóelemeket veszi figyelembe.– Magasépítési munkáknál való felhasználásra2. Betonvázas épületszerkezeti rendszerek:E határozat hatálya alá olyan épületként forgalmazott, iparilag előállított rendszerek tartoznak, amelyek sorozatgyártásra szánt, előre megtervezett és előre gyártott alkotóelemekből állnak. Csak azok a rendszerektartoznak e határozat hatálya alá, amelyekre vonatkozóan teljesülnek az alábbiakban meghatározott minimumkövetelmények. Azok a rendszerrészek, amelyekre vonatkozóan ezek a minimumkövetelmények nem teljesülnek, kívül esnek e határozat hatályán. A minimumkövetelményeket a következő elemek összessége teszi ki: az épület szerkezeti elemei, az épület kapcsolódása az alépítményhez, valamint a külső burkolat legfontosabb alkotórészeinek, így a hőszigetelésnek, a fedésnek, a tetőburkolatnak, a belső burkolatoknak, az ablakoknak és a külső nyílászáróknak a műszaki előírása, amennyiben ezek szükségesek az épületre vonatkozó alapvető követelmények teljesítéséhez.Bár néhány alkotóelem készülhet különböző üzemekben, e határozat csak a szállításra kész, teljes rendszert, és nem a különböző alkotóelemeket veszi figyelembe.– Magasépítési munkáknál való felhasználásra3. Előre gyártott épületelemek:E határozat hatálya alá olyan előre gyártott épületelemek tartoznak, amelyek szétszedve vagy készre szerelve a helyszínre szállíthatók, és rövid időn belül időálló burkolatot biztosítanak, esetleg a tartós időállóság kialakításának, hézagolásnak, a közművekhez és az alapozáshoz való bármilyen csatlakoztatás szükségessége mellett.Bár néhány alkotóelem készülhet különböző üzemekben, e határozat csak a szállításra kész, teljes rendszert, és nem a különböző alkotóelemeket veszi figyelembe.– Magasépítési munkáknál való felhasználásra4. Hűtőkamra-rendszerek:E határozat hatálya alá a meglévő épületen belüli, de legalábbis a külső éghajlati hatásoktól védett helyre történő telepítésre szánt előre gyártott hűtőkamra-rendszerek tartoznak, azaz a hűtőkamra-rendszerek nincsenek kitéve a külső éghajlati hatásoknak. Az összeszerelt rendszerek nem járulnak hozzá az építmény teherhordó képességéhez, de a teljes összeszerelt rendszernek vagy részeinek megtámasztására elő lehet irányozni egy teherhordó szerkezetet. A műszaki berendezések (pl. a hűtőrendszerek) nem tartoznak a rendszerbe.Bár néhány alkotóelem készülhet különböző üzemekben, e határozat csak a szállításra kész, teljes rendszert, és nem a különböző alkotóelemeket veszi figyelembe.– Magasépítési munkáknál való felhasználásra5. Kőomlás elleni védelemre szolgáló rendszerekE határozat hatálya alá fém- vagy faszerkezettel (pl. fémoszlopokkal) alátámasztott, egy vagy több hálóból vagy dróthálóból, valamint esetleg drótkötélből álló, kőomlás elleni védelemre szolgáló rendszerek tartoznak.Bár néhány alkotóelem készülhet különböző üzemekben, e határozat csak a szállításra kész, teljes rendszert, és nem a különböző alkotóelemeket veszi figyelembe.– Mélyépítési munkáknál való felhasználásra--------------------------------------------------II. MELLÉKLETMegfelelőségi igazolási rendszerekAz alábbiakban felsorolt termék(ek) és tervezett felhasználási terület(ek) tekintetében az EOTA felkérést kap az érintett európai műszaki engedélyre vonatkozó iránymutatásban a következő megfelelőségi igazolási rendszer(ek) előírására:1. rendszer : Lásd a 89/106/EGK irányelv III. mellékletének 2. i. pontját, a minták ellenőrző vizsgálata nélkül.Termék(ek) | Tervezett felhasználási terület(ek) | Szint(ek) vagy osztály(ok) | Megfelelőségi igazolási rendszer(ek) |Fémvázas épületszerkezeti rendszerek Betonvázas épületszerkezeti rendszerek Előre gyártott épületelemek Hűtőkamra-rendszerek | Magasépítési munkáknál | Bármely | 1 |Kőomlás elleni védelemre szolgáló rendszerek | Mélyépítési munkáknál | Bármely | 1 |A rendszer előírásának olyannak kell lennie, hogy ott is alkalmazható legyen, ahol a teljesítményt nem kell egy bizonyos tulajdonság tekintetében meghatározni, mivel legalább egy tagállam egyáltalán nem rendelkezik az ilyen tulajdonságra vonatkozó jogi követelménnyel (lásd a 89/106/EGK irányelv 2. cikkének (1) bekezdését, valamint ha alkalmazható, az értelmező dokumentumok 1.2.3. záradékát).Ilyen esetekben a gyártó – amennyiben nem akarja a termék ilyen tekintetben vett teljesítményét közölni – az ilyen tulajdonság ellenőrzésére nem kötelezhető.--------------------------------------------------